ປ. ທຣຳ ເປີດເຜີຍ 'ການຕັດພາສີ ທີ່ໃຫຍ່ທີ່ສຸດ' ໃນປະຫວັດສາດ ຂອງສະຫະລັດ
ທ່ານທຣຳ ໄດ້ສະເໜີ ໃຫ້ຕັດອັດຕາ ການເສຍພາສີ ຂອງບໍລິສັດຕ່າງໆ ຊຶ່ງຖືວ່າ ສູງທີ່ສຸດ ໃນບັນດາປະເທດ ອຸດສາຫະກຳ ຂອງໂລກ ຈາກ 35 ເປີເຊັນ ລົງ​ມາເປັນ 15 ເປີເຊັນ.
ໃນວັນພຸດວານນີ້ ທ່ານປະທານາທິບໍດີ ດໍໂນລ ທຣຳ ໄດ້ຮຽກຮ້ອງໃຫ້ຕັດພາສີ ຂອງ ບໍລິສັດ ຂະໜາດໃຫຍ່ ເພື່ອຈະສົ່ງເສີມໃຫ້ມີການຂະຫຍາຍວຽກເຮັດງານທຳ ຢູ່ໃນ ເສດຖະກິດທີ່ໃຫຍ່ທີ່ສຸດຂອງໂລກ ແລະ ທຳການປະຕິຮູບຂະໜາດໃຫຍ່ ກ່ຽວກັບ ກົດລະບຽບພາສີຂອງປະເທດ ທີ່ສະລັບສັບຊ້ອນ ຊຶ່ງອາດຈະສົ່ງຜົນກະທົບ ຕໍ່ຊາວ ອາເມຣິກັນ ຜູ້ເສຍພາສີ ຫຼາຍໆລ້ານຄົນ ທ່ານທຣຳ ໄດ້ສະເໜີ ໃຫ້ຕັດອັດຕາການເສຍພາສີ ຂອງບໍລິສັດຕ່າງໆ ຊຶ່ງຖືວ່າ ສູງ ທີ່ສຸດ ໃນບັນດາປະເທດອຸດສາຫະກຳ ຂອງໂລກ ຈາກ 35 ເປີເຊັນ ລົງມາເປັນ 15 ເປີເຊັນ ທ່ານຍັງໄດ້ຮຽກຮ້ອງໃຫ້ບັນດາບໍລິສັດທີ່ດຳເນີນກິດຈະການຢູ່ຕ່າງ ປະເທດ ສາມາດນຳເອົາເງິນກຳໄລທີ່ໄດ້ຮັບ ກັບຄືນເຂົ້າມາໃນປະເທດໄດ້ ນຶ່ງຄັ້ງ ຊຶ່ງເປັນ ມາດຕະການ ທີ່ລັດຖະມົນຕີ ກະຊວງການເງິນ ທ່ານ Steven Mnuchin ໄດ້ກ່າວ ວ່າ ຈະນຳເງິນ  ກັບຄືນມາສູ່ສະຫະລັດ ຊຶ່ງອາດນຳໄປລົງທຶນ ໃນການຂະຫຍາຍທຸລະກິດ ພາຍໃນປະເທດໄດ້ ນັ້ນແມ່ນຄຳເວົ້າຂອງ ຫົວໜ້າທີ່ປຶກສາດ້ານເສດຖະກິດຂອງ ທຳນຽບຂາວ ທ່ານ Gary Cohn ຜູ້ທີ່ເຄີຍເປັນນັກບໍລິຫານດ້ານການເງິນ ຢູ່ຕະຫຼາດ ຮຸ້ນ Wall Street ທ່ານກ່າວຕື່ມວ່າ ທ່ານ Mnuchin ໄດ້ເອີ້ນຂໍ້ສະເໜີນີ້ ວ່າ  ໃນປະຫວັດສາດ ຂອງສະຫະລັດ ເຖິງຢ່າງໃດກໍຕາມ ທ່ານທຣຳ ບໍ່ໄດ້ນຳສະເໜີແຜນການອັນໃດອັນນຶ່ງເລີຍເພື່ອ ທີ່ຈະ ຊົດເຊີຍ ສຳລັບການຕັດພາສີຕ່າງໆນັ້ນ ຊຶ່ງບັນດານັກວິເຄາະດ້ານເສດຖະກິດ ທີ່ເປັນ ອິດສະຫລະ ບາງສ່ວນ ກ່າວວ່າ ຕະຫຼອດໄລຍະທົດສະວັດໜ້າ ມັນອາດຈະເພີ່ມໜີ້ສິນ ໄລຍະຍາວຂອງສະຫະລັດ ຕື່ມອີກ 2 ພັນຕື້ໂດລາ ໃສ່ກັບໜີ້ສິນທີ່ສະສົມມາແລ້ວ ເກືອບ 20 ພັນຕື້ໂດລາ ທ່ານ Mnuchin ໄດ້ກ່າວວ່າ ຄວາມຄາດໝາຍ ກໍແມ່ນວ່າ ການຕັດພາສີຂອງບໍລິສັດ ແລະ ສ່ວນບຸກຄົນ ຈະສົ່ງເສີມໃຫ້ ເສດຖະກິດການຂະຫຍາຍຕື່ມ 3 ເປີເຊັນ ໃນແຕ່ ລະປີ ຊຶ່ງຈະເປັນການເພີ່ມຂຶ້ນ ຈາກປີກ່ອນ 1 6 ເປີເຊັນ ແຕ່ ເສດຖະກິດຂອງ ສະຫະລັດ ບໍ່ໄດ້ຂະຫຍາຍໂຕ 3 ເປີເຊັນ ນັບຕັ້ງແຕ່ ປີ 2005 ເປັນຕົ້ນມາ ທ່ານ Mnuchin ໄດ້ກ່າວວ່າ ຊຶ່ງທ່ານບໍ່ຫົວຊານຳ ການປະເມີນຜົນ ທີ່ ວ່າ ການຕັດພາສີຕ່າງໆ ນັ້ນ ຈະເພີ່ມໃສ່ ໜີ້ສິນຂອງສະຫະລັດ ທີ່ສະສົມມາ ແລະ ມັນບໍ່ແມ່ນການຫລຸດລົງເລີຍ